Tchad: Idriss Déby Itno sara cɛya la
A jɛnsɛnna :
Marchale, Idriss Déby fatura bi tarata, Ndjaména sorasiw ka dɔgɔtɔrɔso la, Tchad faaba la.
Idriss Déby Itno,Tchad jamanakuntigi, a tun bɛ jamana in kunna ni y’a san 30 ye. Wa segin kɛra kunu ntɛnɛn k’a kɛ jamanaɲɛmaa ye kokura.
Idriss Déby tun ye Frajɛla baaraɲɔgɔn gɛlɛn ye bɛn hokumu kɔnɔ Sahɛli jamanaw na.
A ka san 30 in kɔnɔ, Tchad jamana kunna, a kalenkan tun ye ka banbaciw silatunu kabɔ a ka jamana kan pewu.
Dɔgɔkun furancɛ tɛmɛnen in na, a n’a ka kɛlɛcɛw tun bɛ Tchad jamana kɔrɔnyanfan na, ka banbaciw kɛlɛ. O kɛlɛ senfɛ, u ye banbaci 300 faga. Nka Idriss Déby yɛrɛ jogin na o kɛlɛ de senfɛ.
Kunnafoni caman y’a jira ka fɔ, k’a joginnen kɔ, u nana n’a ye Djaména sorasiw ka dɔgɔtɔrɔso la, yasa k’a fura kɛ.
Kabi, kunu ntɛnɛn ŋunuŋunukanw tun bɛ k’a ka saya kuma fɔ bɔlɔlɔw sanfɛ.
Nka, sɔgɔmada in de la, a ka saya kunnafoni sɛbɛntiyala Tchad jabaraniso fɛ.
bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn